Foto: 123rf



U AUSTRIJI živi puno ljudi s balkanskog područja, a neke se navike izgleda ne mijenjaju ni kada se promijeni mjesto stanovanja. Glasno podrigivanje na javnom mjestu u Austriji je kažnjivo, a da zakoni funkcioniraju uvjerio se i jedan muškarac koji je morao platiti kaznu od 70 eura - što je 533 kune.



Na svojem Facebooku Edin Mehić se požalio kako je dobio kaznu zato što je glasno podrignuo dok je čekao autobus na stanici. Na njegovu nesreću, u blizini se našao i policajac koji mu je napisao kaznu kojom je povrijedio bečki zakon o javnom redu i miru.



Edin se pokušao opravdati "da je pojeo kebab, te da je izgubio kontrolu i podrignuo". Iako je prvo mislio da se šali te se malo i porječkao s policajcem, kaznu je dobio, platio i na kraju se putem Facebooka zahvalio bečkoj policiji koja brine za red i mir i "rješavanje zločina".

Tekst se nastavlja ispod oglasa